Genre: Information/Explanation

Vsaka spletna stran potrebuje gostovanje <p/> Izdelava spletne strani nujno potrebuje tudi gostovanje. To je fizični naslov, kjer bo naša spletna stran tako rekoč živela. Vse to pa poteka na strežniku, kjer se nahajajo vse informacije, ki bodo prikazane na naši spletni strani. Te informacije so lahko različnih velikosti, oblik ter formatov – vse skupaj pa sestavlja vsebino naše strani, ki jo bomo pokazali celotnemu spletu. Če se s spletnim gostovanjem še nismo srečali, vam bomo v tem članku predstavili najbolj osnovne elemente, ki je dobro, če jih poznamo. <p/> Kazalo <p/> Vse se dogaja na strežniku <p/> Prvo si oglejmo kaj sploh je strežnik. To je močan računalnik, ki ima samo en namen -, da gosti našo spletno stran na katero se povežemo prek domene. Pri nakupu spletnega gostovanja bomo imeli nekaj možnosti na izbiro. Te možnosti so: <p/> Vrsta strežnika <p/> Zmogljivost strežnika <p/> Lokacija strežnika <p/> Nakup domene <p/> Če komaj začenjamo s poslovanjem se morda ne spoznamo na vse zgoraj naštete možnosti. Lahko se izgubimo v vseh različnih vrstah spletnega gostovanja oziroma strežnika, saj se nikoli nismo srečali s temi pojmi. Pomembno se je zavedati, da potrebujemo primerno moč in pasovno širino paketa gostovanja, ki bo zadostovala obisku na naši spletni strani. <p/> Različne vrste gostovanja <p/> Spletno gostovanje in strežnike poznamo v mnogih konfiguracijah. Te konfiguracije so narejene za različne profile spletnih strani. Najbolj pogoste so: <p/> Deljeno gostovanje <p/> Najbolj razširjen način poganjanja spletnih strani, ki ne potrebujejo veliko moči. V tem primeru se na strežniku nahaja na desetine, ali stotine različnih spletnih strani, ki si vse delijo zmogljivosti samega strežnika. To je najbolj priporočeno za male spletne trgovine in projekte, kjer ni zahtevana velika moč. <p/> VPS gostovanje <p/> Daleč najbolj popularen način gostovanja spletnih strani. VPS hosting pomeni, da naša spletna stran deluje v virtualnem okolju. Podobno je deljenemu načinu gostovanja s to razliko, da mi zakupimo svojo zmogljivost strežnika, ki pa je ne delimo z nikomer. Poleg tega so naše datoteke popolnoma varne, saj kljub temu, da se nahajajo na istem sistemu, so fizično ločene od drugih uporabnikov. <p/> Namensko gostovanje <p/> Velika podjetja in projekti, ki imajo ogromno obiska, potrebujejo namensko spletno gostovanje. Tukaj zakupimo celoten strežnik za svojo uporabo, kar nam da vso moč na razpolago. Strežnik si ne delimo z nikomer. <p/> Gostovanje v oblaku <p/> To je najnovejši način spletnega gostovanja, kjer skrbi za našo spletno stran več strežnikov, ki si delijo breme. To je priporočeno za najbolj zahtevne uporabnike, ki imajo ogromen dnevni obisk spletnih strani.